הפטריארכיה הארמנית של ירושלים

הפטריארכיה הארמנית של ירושלים (בארמנית: Առաքելական Աթոռ Սրբոց Յակովբեանց Յերուսաղեմ, אראקיילאקאן אטבור סרבּוץ יאקובאֵאַנְץ ירוסר'ם, כלומר "הכס האפוסטולי של יעקב הקדוש בירושלים"), המכונה גם "הכס האפוסטולי הגבוה" או "הכס של יעקב הקדוש", היא הגוף הבכיר ביותר של הכנסייה האפוסטולית הארמנית בארץ הקודש. הפטריארכיה שוכנת ברחוב הפטריארכיה הארמנית ברובע הארמני בירושלים. סמכות הפטריארכיה מושב הפטריארכיה הפטריארכיה הארמנית שוכנת במבנה הגדול והחשוב בבנייני הרובע הארמני בעיר העתיקה של ירושלים. הרחוב בו היא שוכנת נקרא על שמה. המבנה, השוכן בלב הרובע, הוא מקום מושבה של הפטריארכיה, שנבנה בסוף המאה ה-12. הבניין כולל את משרדי הפטריארכיה, חדרי מגורי הכמרים ואולמות אירוח, שהיפה בהם נמצא בחדר מעל הרחוב והמעוטר בכיפה. פתח הכניסה הראשי לפטריארכיה הוא בית שער רחב ומעוטר. מעל המשקוף מצויה כתובת משנת 1456 ובה נכתב בערבית כי הפטריארכיה פטורה מתשלום מסים לשלטון הממלוכי. שער העץ של המבנה הוצב במקום ב-1646 והשוקת העשויה שיש שלידו הוצבה במקום בשנת 1900 לרגל שנת חצי היובל למלכותו של הסולטאן העות'מאני עבדול חמיד השני. לקריאה נוספת דוד קרויאנקר, ירושלים, מבט ארכיטקטוני, ירושלים: מכון ירושלים לחקר ישראל, הוצאת כתר, 1996. קישורים חיצוניים אתר האינטרנט הרשמי של הפטריארכיה הארמנית של ירושלים הפטריארכיה הארמנית של ירושלים, ברשת החברתית פייסבוק ניר חסון, אין הכרה, אין הכחשה | הפטריארך הארמני: ישראלים רואים בנו אויבים, היחס מחריף, באתר הארץ, 27 באפריל 2015